पर घोर आश्चर्य की बात तो यह है कि लगभग सम्पूर्ण देश एफ.डी.आई. नहीं चाहता, फिर भी संसद में सरकार जीती और लाचार देश फिर से अंग्रेजों से हार गया। यहाँ ध्यान देने योग्य यह है कि 18वीं शताब्दी में पश्चिम में औद्योगिक क्रांति की मात्र शुरुआत ही हुई थी, तो भी अंग्रेजों ने भारत को मूलतः बर्बाद कर दिया था, पर अब तो वे महावैज्ञानिक बनकर अणुयुग का नेतृत्व कर रहे हैं। अब यहाँ (भारत में) पैर जमाने के बाद हमारे देश का ऐसा डंका बजाएंगे जैसा सोवियत रूस का छिन्न-छिन्न कर किया था। हम ढूँढ़ते रह जाएंगे, कहाँ गया हमारा भारतवर्ष।